

**ОБЩИНА РУДОЗЕМ**

**ОБЛАСТ СМОЛЯН**



***4960 Рудозем, бул. “България” 15***

ОБЯСНИТЕЛНА ЗАПИСКА

*От инж.Недко Кулевски - Кмет на община Рудозем*

ОТНОСНО: *Изпълнение на бюджета на Община Рудозем за периода 01.01.2025г. - 30.06.2025 г.*

Бюджетът на Община Рудозем за 2025 год. бе приет с Решение №230/29.04.2025г. в размер на 18 974 127 лв.

След направените корекции с получените допълнителни средства под формата на субсидии и трансфери, Бюджет 2025г. към 30.06.2025г., възлиза в размер на 22 002 379 лв. и отчет в размер 11 466 409 лв.

Към 30.06.2025 год. Община Рудозем е увеличила просрочените вземания с 2 283лв. и намалила просрочените си задължения с 179 343лв. спрямо предходното тримесечие.

Просрочени вземания общо в размер на 13 435лв., формирани от наеми, консумативи за ел.енергия и вода.

Просрочени задължения общо в размер на 341 730лв., формирани от разходи за снегопочистване и опесъчаване, доставка на инертни материали и текущ ремонт на общински улици.

Към 30.06.2025 год. Община Рудозем е намалила просрочените си задължения с 245 318лв. спрямо 31.12.2024г. към доставчици.

***П Р И Х О Д:***

Приходите – данъчни и неданъчни са изпълнени към 30.06.2025г. както следва:

**Данъчни** 712 000*лв., изпълнение 492 415 лв.*

Данъчните приходи са изпълнени на 69.16 % спрямо годишната задача /окончателен патентен данък, данък в/у недвижимите имоти, данък в/у превозните средства, данък при придобиване на имущество по дарение и възмезден начин и туристически данък/.

**Неданъчни приходи**:

*План  1 588 066 лв., изпълнение 1 103 853 лв*.

Неданъчните приходи са изпълнени на 69.51%.

***Р А З Х О Д:***

*План 22 002 379 лв., изпълнение 11 466 409 лв.*. или изпълнение спрямо годишната задача 52.11%.

ЗАЕМИ:

Към „Инвестбанк” АД общината ни погасява дългосрочен кредит с остатък към 30.06.2025г. в размер на 922 223 лв., към фонд „ФЛАГ“ АД с остатък 4 996 195лв., лизинг за покупка на лек автомобил 71 875лв.

Главниците по заеми към „Инвестбанк“ АД и фонд „ФЛАГ“ АД ще бъдат платени в аванс до м.Януари 2026 г. включително през месец Юли 2025г., със средства от капиталова субсидия.

При разходването на средствата се спазва приоритетът на разходите и финансовата дисциплина.

**КМЕТ НА ОБЩИНА РУДОЗЕМ:**……………….

*/инж.Недко Кулевски/*